Святочна, сучасна і па-навагодняму ўпрыгожаны ўсе ўстановы адукацыі. Нібы мароз размаляваў навагоднімі ўзорамі вокны, стварыў кампазіцыі, упрыгожыў елкі, і рознакаляровымі агнямі заззялі школы і сады. Яны выклікаюць усмешку ў кожнага, хто бачыць гэтую прыгажосць. Конкурс на лепшае навагодняе афармленне ўстаноў адукацыі “Нам дорыць радасць Новы год” працягваецца. Вынікі будуць падведзены ў канцы месяца, але ўжо цяпер можна з упэўненасцю сказаць, што талент і творчасць кожнага, хто ўклаў душу ў стварэнне гэтай прыгажосці, не застанецца па-за ўвагай журы.